Luule Allika

Luule Allika (sünninimi Luule Saareke; 7. mai 1929 Valga – 27. juuni 2004 Tallinn) oli eesti tööstusjuht ja rahvasaadik.

1948. aastal lõpetas ta Tallinna 7. Keskkooli. 1963. aastal lõpetas Tallinna Kergetööstuse Tehnikumi tehnik-tehnoloogina. 1969. aastal lõpetas ta Tallinna Polütehnilise Instituudi rahvamajanduse planeerimise erialal.TTÜ lõpetajad 1918–2006

1948. aastast töötas ta Tallinna pesumajas õmblejana. Hiljem omandas praakeri ja juurdelõikaja eriala, seejärel töötas vahetusmeistri, konstruktori, vanemmeistri, peakonstruktori ja peainsenerina.Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981

1975. aastast oli ta V. Klementi nimelise Õmblustootmiskoondise direktor, 1987–1990 peadirektor.Valgamaa kodulooline andmebaas ISIK

Aastatel 1990–1993 oli ta AS Elina direktori asetäitja tootmise alal, 1994–1995 AS Schmidt ja Ko meister, 1996. aastast OÜ Klotax meister.

Aastatel 1980–1990 oli ta Eesti NSV Ülemnõukogu X ja XI koosseisu saadik. Eesti NSV Ülemnõukogu X koosseisus oli ta naiste töö ja olme ning emade- ja lastekaitse komisjoni sekretär, Eesti NSV Ülemnõukogu XI koosseisus sama komisjoni esimehe asetäitja.

NLKP liige 1971. aastast, oli ka EKP revisjonikomisjoni liige.Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985 1986. aastast EKP Keskkomitee liige.

Ta on maetud Rahumäe kalmistule.Kalmistute register HAUDI

Tunnustus
1980 Eesti NSV teeneline tööstustöötaja

Viited

Välislingid
Rahvusarhiivi fotode andmebaas. V. Klementi nim Õmblustootmiskoondise direktor Luule Allika (1982)

Kategooria:Eesti majandustegelased
Kategooria:Eesti NSV teenelised tööstustöötajad
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:EKP Keskkomitee liikmed
Kategooria:Rahumäe kalmistule maetud
Kategooria:Sündinud 1929
Kategooria:Surnud 2004
Kategooria:Eesti NSV teenelised tööstustöötajad